24/07/2009 | Administración LocalMunicipal
Ames
Notificación mediante anuncio a titulares de vehículos abandonados

ANUNCIO Unha vez intentada infructuosamente, por parte desta Administración, a notificación domiciliaria prevista no artigo 58 da Lei 30/1992, de 26 de novembro, de réxime xurídico das administracións públicas e do procedemento administrativo común, aos titulares dos vehículos que a continuación se relacionan, sen que se puidera realizar, de conformidade co establecido no artigo 59 da Lei 30/1992, practícase esta notificación expresa e individualizada aos titulares por medio da súa publicación no Boletín Oficial da Provincia. A notificación que se practica ten o seguinte contido: “Poño no seu coñecemento que polo señor alcalde do Concello de Ames (A Coruña), con data 29 de xuño de 2009, ditouse o decreto que copiado é do tenor seguinte: “Decreto 586/2009 Carlos A. Fernández Castro, alcalde presidente do Concello de Ames (A Coruña). Tramitados os oportunos expedientes por vehículos abandonados na vía publica, sen que os titulares dos mesmos procederan, previas as oportunas notificacións, á súa retirada, e dado que foron posteriormente depositados pola Policía Local do Concello no lugar establecido para elo e tendo en conta que notificada esta ultima circunstancia aos seus titulares mediante anuncios (no taboleiro de anuncios do domicilio do propietario e no B. O. P. no 121 de 29 de maio de 2009, por imposibilidade de notificación persoal nos domicilios), coa advertencia de que a falta da retirada no prazo concedido (15 días) motivaría a consideración dos vehículos como residuos sólidos urbanos, e constatado que os titulares dos mesmos non procederon a súa retirada. Esta Alcaldía en uso das atribucións que lle confire o artigo 21.1 da Lei 7/1985, de 2 de abril, reguladora das bases do réxime local e os artigos 7 e 71 do Real decreto lexislativo 339/1990, de 2 de marzo, polo que se aproba o texto articulado da Lei sobre tráfico, circulación de vehículos a motor e seguridade vial e demais normativa concordante de aplicación, RESOLVE: Primeiro. –Declarar os vehículos que a continuación se indican en estado de abandono e declaralos residuos sólidos urbanos. Segundo. –Ordenar que sexan entregados a centro autorizado para o seu tratamento de conformidade coas previsión legais. Terceiro. –Repercutir sobre os titulares os gastos que se poidan xerar sen prexuízo da incoación dos correspondentes expedientes administrativos sancionadores. Cuarto. –Notifíquese esta resolución aos interesados cos recursos procedentes.” O que se lle notifica aos efectos oportunos. Contra a presente resolución que pon fin a vía administrativa poderá optar por: 1.–Interpoñer, con carácter potestativo, recurso de reposición ante o mesmo órgano que ditou este acordo, no prazo de un mes contado desde o día seguinte ó da notificación do presente acordo, nos termos dos artigos 116 e 117 de la Lei 30/1.992, de 26 de novembro, de réxime xurídico das administracións públicas e do procedemento administrativo común, na súa redacción dada pola Lei 4/1.999, de 13 de xaneiro. Si se opta pola interposición do recurso potestativo de reposición deberá ser resolto e notificado no prazo de un mes. Transcorrido un mes desde a interposición do recurso de reposición sen que teña recaída resolución en dito prazo entenderase desestimado, e poderase interpoñer recurso contencioso-administrativo. Contra a resolución expresa do recurso de reposición poderá interpoñer recurso contencioso-administrativo de conformidade co disposto na Lei 29/1998, do 13 de xullo, reguladora da xurisdición contencioso-administrativa, no prazo de dous meses contados a partir do día seguinte ó da notificación de dita resolución. Se a resolución non fora expresa o prazo de interposición do recurso contencioso-administrativo será de seis meses, e contarase a partir do día seguinte a aquel en que deba entenderse desestimado o recurso potestativo de reposición interposto.2.–Interpoñer directamente recurso contencioso-administrativo no prazo de dous meses contados a partir desde o día seguinte ó da notificación do presente acordo, na forma prevista na lexislación reguladora de dita xurisdición contencioso-administrativa.3.–Interpoñer calquera outro recurso que estime pertinente.” Ames, 2 de xullo de 2009. O alcalde Carlos A. Fernández Castro